   لاهور (ويب ڊيسڪ) قومي ڪرڪيٽ ٽيم جي هيڊ ڪوچ ۽ چيف سليڪٽر مصباح الحق چيو آهي ته اسان جي بالنگ جي شعبي ۾ سٺي بهتري آئي آهي، ٽيم جي بهتري تي وڌيڪ ڌيان ڏئي رهيا آهيون. ڪراچي ٽيسٽ جي چوٿين ڏينهن راند جي پڄاڻي کانپوءِ صحافين سان ڳالهائيندي مصباح الحق چيو ته نسيم شاهه ۽ شاهين آفريدي بهترين بالنگ ڪئي، اعتماد وڌڻ کانپوءِ رانديگر سٺو پرفارم ڪندا آهن. سندس چوڻ هو ته ياسر شاهه ميچ ونر آهي ۽ ميچ ونر رهندو، جلد ان جو اعتماد به بحال ٿي ويندو، ڪوشش آهي ته ياسر شاهه فارم ۾ واپس اچي وڃي.